recursal/SuperWikiNEXT-32B huggingface dataset:
**วัดคลองขุนศรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองขุนศรี ตำบลขุนศรี อำเภอไทรน้อย จังหวัดนนทบุรี

วัดคลองขุนศรีตั้งวัดเมื่อวันที่ 9 มกราคม พ.ศ. 2452 มีนางทับเป็นผู้ถวายที่ดิน โดยหลวงพ่อมั่งเป็นผู้ดำเนินการสร้างและเป็นเจ้าอาวาสรูปแรก เดิมเป็นวัดที่อยู่ในเขตอำเภอบางเลน จังหวัดนครปฐม ต่อมาทางราชการได้โอนตำบลขุนศรีมาขึ้นกับจังหวัดนนทบุรี ในสมัยเจ้าอาวาสรูปที่ 6 (พระครูพ่วง ถิรจิตฺโต) ชาวบ้านเรียกว่า **วัดขุนศรีเจริญราษฏร์** วัดได้รับพระราชทานวิสุงคามสีมาครั้งหลังเมื่อวันที่ 29 พฤศจิกายน พ.ศ. 2540

วัดมีพระพุทธรูปศักดิ์สิทธิ์ คือ *หลวงพ่อเป๋* ซึ่งสร้างขึ้นในสมัยพระอาจารย์มั่ง (เจ้าอาวาสรูปแรก) สันนิษฐานว่าคราวที่พระอาจารย์มั่งได้ขอบริจาคชนวนมวลสารและโลหะต่าง ๆ จากชาวบ้านในชุมชนตามกำลังศรัทธาเมื่อราว พ.ศ. 2460 เพื่อใช้ในการหล่อหลวงพ่อเป๋ เมื่อหล่อสำเร็จแล้ว ชนวนโลหะที่เหลือจากการหล่อนั้น ได้นำมาจัดสร้างเหรียญหล่อหลวงพ่อเป๋รุ่นแรกขึ้น เล่ากันว่ามีความศักดิ์สิทธิ์และอภินิหารในด้านแคล้วคลาด การค้าขายรุ่งเรือง โชคลาภ และเมตตามหานิยม

อ้างอิง
-------

1. ↑  "วัดคลองขุนศรี". ศูนย์ข้อมูลกลางทางวัฒนธรรม.[*ลิงก์เสีย*]
2. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2016-10-20. สืบค้นเมื่อ 2021-02-10.
3. ↑  "หลวงพ่อเป๋ พระพุทธรูปศักดิ์สิทธิ์แห่งวัดคลองขุนศรี ตำบลขุนศรี อำเภอไทรน้อย จังหวัดนนทบุรี" (PDF).
4. ↑  วิรัตน์ ท่าพระจันทร์. *พระลึกลับ กินตับ ทั่วไทย เล่ม 1*.
**ลีแอร์นา** (อิตาลี: *Lierna*) เป็นเทศบาลในแคว้นลอมบาร์เดีย อยู่ทางเหนือของประเทศอิตาลี 

**Centre-Lake Como** (อิตาลี: *Centro-Lago di Como*) พื้นที่ระหว่าง Bellagio, Lierna, Varenna, Menaggio, Tramezzina และเกาะ Comacina เป็นพื้นที่ที่สวยงามและมีชื่อเสียงที่สุดของทะเลสาบโคโมทั้งหมดซึ่งเป็นที่ราบสูงของยุโรป ขุนนางมีทรัพย์สินเป็นของตัวเองมานานหลายศตวรรษ ใน Centre-Lake Como (Centro-Lago) ราคาต่อตารางเมตรอาจเกิน 350,000 ยูโร เช่น Costa Smeralda ซึ่งเป็นเหตุผลว่าทำไม George Clooney ถึงให้นิยาม Lierna ว่าเป็น "เหมือน Monte Carlo"

Lierna ในอดีตถือเป็นหมู่บ้านที่หรูหราที่สุดในบรรดาทะเลสาบโคโมทั้งหมด เนื่องจากความงามของมัน จึงมีอีกชื่อหนึ่งว่า ''"เพชรแห่งทะเลสาบโคโม"''

Lierna ตั้งอยู่ใน "Lake Como Center" (อิตาลี: *Centro-Lago di Como*) ซึ่งรวมถึงพื้นที่ที่สำคัญและหรูหราที่สุดของทะเลสาบ Como เลียร์นามีชื่อเสียงจากตำแหน่งอันเป็นเอกลักษณ์ที่บริเวณจุดตัดของกิ่งก้านทั้งสามของแอ่งน้ำ ซึ่งมีรูปร่างเป็นรูปตัว Y เบลลาจิโอตั้งอยู่ในใจกลางและโอบล้อมหมู่บ้านโบราณ "บอร์โก" ตั้งแต่เลียร์นาไปจนถึงซาลาโคมาซินาทางตอนใต้ และไปจนถึงเมนาจจิโอและวาเรนนาทางตอนเหนือ บริเวณนี้ประกอบด้วยเมืองที่โดดเด่นหลายแห่ง เช่น เบลลาจิโอ เลียร์นา ฟิวเมลาตเต วาเรนนา เมนาจโจ โอลซิโอ ลิมอนตา แวร์โกนีส ซานจิโอวานนี (เบลลาจิโอ) กาเดนับเบีย แปร์เลโด ซาลา โคมาซินา เลนโน อัซซาโน กริอานเต แปร์เลโด วิสโนลา ออสซุชซิโอ ซาน จิโอวานนี่ (เบลลาจิโอ), เทรเมซซิน่า และเทรเมซโซ

เมืองไลเออร์นาถูกออกแบบโดยศิลปิน Giannino Castiglioni บนโครงของการป้องกันในยุคกลางของถนนแคบที่แผ่ออกจากใจกลางเมืองประวัติศาสตร์ไปจนถึงภูเขาที่เลอโอนาร์โดนเว็กชี ที่เกิดขึ้นเมื่อเวลานาน สร้างขึ้นรอบหิน ("La Rocca") ที่มองเห็นวิวทะเลสาบคอโม ที่เคยตั้งอยู่ Villa Commedia ของพลินิ. ไลเออร์นาเป็นที่กลบซ่อนเป็นเวลาหลายศตวรรษสำหรับครอบครัวราชวงศ์หลายพวก ตั้งแต่นางรำแอดิเลดของบอร์โกนีหรือราชินีเทโอโดลินด้าจนถึงบ้านแซวอย่างซาวอย่า

อ้างอิง
-------

1. ↑  "Superficie di Comuni Province e Regioni italiane al 9 ottobre 2011". สืบค้นเมื่อ 16 มีนาคม 2019.
2. ↑  All demographics and other statistics: Italian statistical institute Istat.

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ภูมิศาสตร์ | 
* มิวสิกเบรนซ์ พื้นที่

 |
สำหรับความหมายอื่น ดูที่ สิบสาม

คุณ**สิบสาม** (เกิด 13 ธันวาคม พ.ศ. 2530 - ตาย 7 มกราคม พ.ศ. 2546) เป็นสุนัขทรงเลี้ยงในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์

คุณสิบสาม เป็นสุนัขพันธุ์บอร์เดอร์เทอร์เรียเพศเมีย เกิดเมื่อวันอาทิตย์ที่ 13 ธันวาคม พ.ศ. 2530 มีพี่น้องจำนวนสี่ตัว จึงได้ชื่อว่า "อาทิตย์", "สิบสาม", "ธันวา" และ "สามสิบ"  เมื่อยังเด็ก สมเด็จพระเจ้าพี่นางเธอฯ ทรงเรียกสุนัขทรงเลี้ยงครอกนี้ และมีสิบสามเพียงตัวเดียวที่คลานเข้ามาหาพระองค์ จากนั้นมาสิบสามจึงกลายเป็นสุนัขทรงเลี้ยงที่พระองค์ท่านทรงผูกพันมากที่สุด และได้ติดตามพระองค์ไปในทุกที่

ในวันที่ 13 ธันวาคม พ.ศ. 2543 สมเด็จพระเจ้าพี่นางเธอฯ ทรงจัดงานเลี้ยงวันเกิดให้กับคุณสิบสามเป็นปีแรก ที่วังเลอดิส มีซุ้มอาหาร การแสดง และจับสลากของขวัญพระราชทานแก่สัตวแพทย์ที่ถวายงาน โดยในปีนั้น สมเด็จพระเจ้าพี่นางเธอฯ พระราชทานทรัพย์ส่วนพระองค์จำนวน 1 ล้านบาท แก่โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย จัดตั้งเป็น **เงินทุนสิบสาม** นำดอกผลจากกองทุนมาใช้ช่วยเหลือในการรักษาสัตว์ป่วยอนาถา หรือเจ้าของสัตว์ที่มีรายได้น้อย และสัตว์ที่เป็นโรคเรื้อรัง เช่น โรคไต โรคเบาหวาน โรคหัวใจ 

คุณสิบสามมีอายุยืนยาว 15 ปีเศษ จึงล้มป่วยลงและสิ้นใจในอ้อมพระหัตถ์ของพระองค์เมื่อวันที่ 7 มกราคม พ.ศ. 2546 อายุ 15 ปี 22 วัน คณะสัตวแพทย์ศาสตร์ จุฬาลงกรณ์มหาวิทยาลัยได้จัดทำรูปปั้นรูปคุณสิบสามถวาย ตั้งอยู่หน้าทางเข้าพระตำหนักวิลล่าวัฒนา  ส่วนในวันที่ 13 ธันวาคมของทุกปี ก็ยังคงมีการจัดงานรื่นเริงที่วังเลอดิส แต่เปลี่ยนชื่องานเป็นงานรำลึกถึงคุณสิบสามแทน

อ้างอิง
-------

1. 1 2  คณะสัตวแพทยศาสตร์ จุฬาลงกรณ์มหาวิทยาลัย. *สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ กับสุนัขทรงเลี้ยงวังเลอดิส*. กรุงเทพ : คณะสัตวแพทยศาสตร์ จุฬาลงกรณ์มหาวิทยาลัย เพื่อเทิดพระเกียรติ ๘๔ พรรษา พ.ศ. ๒๕๕๐, พ.ศ. 2550. 166 หน้า. หน้า หน้าที่. ISBN 978-974-9897-15-7
2. 1 2  28สุนัขทรงเลี้ยง แห่งวังพระพี่นาง[*ลิงก์เสีย*] จาก ข่าวสด
แผนที่แม่น้ำบีอาส
**แม่น้ำบีอาส** (อังกฤษ: Beas River; ฮินดี: ब्यास; ปัญจาบ: ਬਿਆਸ) เป็นแม่น้ำทางตอนเหนือของประเทศอินเดีย เป็นหนึ่งในแม่น้ำใหญ่ทั้งห้าสาย (ปัญจนที) ของภูมิภาคปัญจาบและเป็นแม่น้ำสาขาของแม่น้ำสินธุ มีความยาวรวม 470 กิโลเมตร (290 ไมล์) มีพื้นที่ลุ่มน้ำกว้างถึง 20,303 ตารางกิโลเมตร (7,839 ตารางไมล์) แม่น้ำบีอาสมีต้นน้ำอยู่ทางทิศใต้ของช่องเขาโรห์ตัง (Rohtang Pass) ในเทือกเขาหิมาลัย รัฐหิมาจัลประเทศ ตัดผ่านเขตมัณฑี (Mandi) และเข้าเขตกางครา (Kangra) ก่อนจะอ้อมเนินเขาศิวาลิกในเมืองโหศยารปุระ (Hoshiarpur) และไหลผ่านเป็นพรมแดนระหว่างเมืองอมฤตสาร์กับเมืองกปูรถลา (Kapurthala) ไปบรรจบกับแม่น้ำสตลุชที่พื้นที่ทางตะวันตกเฉียงใต้ของเมืองกปูรถลา แม่น้ำบีอาสเป็นแม่น้ำสายหนึ่งในสนธิสัญญาแม่น้ำสินธุ ซึ่งเป็นข้อตกลงด้านทรัพยากรน้ำระหว่างอินเดียกับปากีสถาน

ในพระเวทเรียกแม่น้ำบีอาสว่า "อรชิกิยา" (Arjikiya) อินเดียโบราณเรียก "วิปาศา" (Vipasha) และกรีกโบราณเรียก "ฮิฟาซิส" (Hyphasis) ในปีที่ 326 ก่อนคริสต์ศักราช หลังการต่อต้านของกองทหาร พระเจ้าอเล็กซานเดอร์มหาราชทรงกำหนดให้แม่น้ำสายนี้เป็นพรมแดนด้านตะวันออกสุดของจักรวรรดิของพระองค์ และทรงสั่งให้สร้างแท่นบูชาสิบสองแห่งเพื่อระลึกถึงการขยายพระราชอำนาจ ช่วงศตวรรษที่ 20 แม่น้ำบีอาสมีบทบาทในด้านการชลประทานและการผลิตไฟฟ้าจากกระแสน้ำ มีการสร้างเขื่อนสองแห่งคือเขื่อนพอง (Pong Dam) และเขื่อนแพนโดห์ (Pandoh Dam) เพื่อใช้ประโยชน์จากแม่น้ำสายนี้

เมื่อวันที่ 8 มิถุนายน ค.ศ. 2014 เกิดเหตุกลุ่มนักศึกษาคณะวิศวกรรมศาสตร์จากสถาบันแห่งหนึ่งในไฮเดอราบาดและผู้นำเที่ยวถูกกระแสน้ำในแม่น้ำบีอาสพัดพา จนมีผู้เสียชีวิต 25 ราย คาดว่าสาเหตุมาจากการปล่อยน้ำจากเขื่อนลาร์จิ (Larji Dam) โดยไม่ได้มีการประกาศเตือน

อ้างอิง
-------

1. ↑  Jain, Sharad K.; Agarwal, Pushpendra K.; Singh, Vijay P. (5 March 2007). *Hydrology and water resources of India*. Springer. p. 481. ISBN 978-1-4020-5179-1. สืบค้นเมื่อ 15 May 2011.
2. ↑  Beas River | river, India | Britannica.com[*ลิงก์เสีย*]
3. ↑  "The Indus Water Treaty - transboundarywaters". คลังข้อมูลเก่าเก็บจากแหล่งเดิมเมื่อ 2015-10-16. สืบค้นเมื่อ 2015-11-04.
4. ↑  Beas *The Imperial Gazetteer of India*, v. 7, *p. 138.*.
5. ↑  *Travels into Bokhara*, Lieut. Alex. Burnes FRS, London, John Murray, 1834, page 6
6. ↑  "The Empire and Expeditions of Alexander the Great". *World Digital Library*. 1833. สืบค้นเมื่อ 2013-07-26.
7. ↑  "Developmental History of Beas Project". Bhakra Beas Management Board. คลังข้อมูลเก่าเก็บจากแหล่งเดิมเมื่อ 2012-04-26. สืบค้นเมื่อ 27 November 2011.
8. ↑  "India: National Register of Large Dams 2009" (PDF). Central Water Commission. คลังข้อมูลเก่าเก็บจากแหล่งเดิม (PDF)เมื่อ 2011-07-21. สืบค้นเมื่อ 22 November 2011.
9. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2014-10-06. สืบค้นเมื่อ 2015-11-04.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ แม่น้ำบีอาส

| * ด
* ค
* ก
แม่น้ำแห่งปัญจาบ |
| --- |
| 
* สินธุ
	+ เฌลัม
	+ จนาพ
	+ ราวี
	+ บีอาส
	+ สตลุช

 |  |
**"แรงโน้มถ่วง"** เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์

เนื้อหาของเพลงนี้ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคนนี่แหละ แต่พวกเราทุกคนเชื่อว่า ถ้าเรามีควาฝัน มีความแน่วแน่พอ เราจะสามารถก้าวผ่านทุกปัญหาไปได้ เหมือนแรงพลังที่จะต้านทุกแรงโน้มถ่วงออกไปได้ วันหนึ่งสิ่งที่เรียกว่า ความฝัน อาจจะกลายเป็นความจริงได้"

ในส่วนของดนตรี เพลงนี้เป็นเพลงสนุก เป็นเพลงเต้นรำ ที่มีกลิ่นอายของเพลงดิสโก้ ยุค 70 ซึ่งผสมไปด้วยเสียง ซินทิไซเซอร์แบบวินเทจ เป็นเพลงดิสโก้ ที่วงแอบใส่อารมณ์ดนตรีแบบภาพยนตร์จีน ให้อารมณ์เหมือนตอนที่จะออกเดินทางไปรบ

การตอบรับ
---------

เพลง "แรงโน้มถ่วง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 4 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 21 |
| FM 98.5 Click Chart Top 20 | 2 |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 35 |

อ้างอิง
-------

1. ↑  ""แรงโน้มถ่วง" Single ลำดับที่ 2 จาก 25hours"
2. ↑  SEED CHART TOP 20 ประจำวันที่ 24 พฤษภาคม 2558[*ลิงก์เสีย*]
3. ↑  "FM 95.5 Virgin Hitz Chart Top 40 วันอาทิตย์ที่ 22 - 28 มิถุนายน 2558". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-09-13.
4. ↑
5. ↑  GMM Grammy Gmember Chart Top 100 ประจำวันที่ 13 เมษายน 2558 100 อันดับ เพลงไทยที่เพราะและฮิตที่สุด
**ภาพยนตร์สั้น** (อังกฤษ: Short film, หรือเรียกสั้น ๆ ว่า Short) เป็นประเภทของภาพยนตร์อย่างหนึ่งที่เหมือนกับภาพยนตร์ทั่วไป ที่เล่าเรื่องด้วยภาพและเสียงเฉกเช่นภาพยนตร์ความยาวปกติ เพียงแต่ว่าเป็นการเล่าเรื่องประเด็นสั้น ๆ หรือประเด็นเดียวให้ได้ใจความ มาตรฐานของภาพยนตร์สั้น คือ มีความยาวเต็มที่ไม่เกิน 40 นาที

สำหรับในประเทศไทย ภาพยนตร์สั้นเรื่องแรกเกิดขึ้นในสมัยของรัชกาลที่ 5 เมื่อครั้งเสด็จประพาสยุโรป ความยาว 1 นาทีโดยช่างภาพของบริษัทลูมิแอร์ (Lumiere) ของฝรั่งเศส ผู้ผลิตและพัฒนากล้องถ่ายภาพยนตร์สำคัญรายหนึ่งของโลก 

ปัจจุบัน ภาพยนตร์สั้นได้รับความสนใจและตื่นตัวอย่างมาก มีผู้สร้าง ผู้ผลิตหลายรายมากขึ้น และในการแจกรางวัลออสการ์ ครั้งที่ 80 ในปี ค.ศ. 2012 ที่เป็นการแจกรางวัลให้แก่ภาพยนตร์ในปี ค.ศ. 2011 ก็เป็นครั้งแรกด้วยที่มีการแจกรางวัลให้แก่ภาพยนตร์ประเภทนี้ด้วย โดยแบ่งออกเป็น 2 รางวัล คือ ภาพยนตร์สั้น (Live Action) และแอนิเมชั่นสั้น (Animated)

ผลงานภาพยนตร์สั้น
-----------------

* แหวนวิเศษ (2472)
* กระเทยเป็นเหตุ (2498)
* นิ้วเพชร (2501)
* แอก (251..)
* ! (อัศเจรีย์) (2520)
* ภาณายักษา (2535)
* ศีล ๔ (2540)
* คงกระพันชาติไทย (2541)
* น้ำใต้ท้องเรือ (2542)
* BUNZAI CHAIYO, EPISODE II : THE ADVENTURE OF IRON PUSSY (2542)
* บ้านสีชมพู (2543)
* กาล (2543)
* แหวน (2544)
* THE TREE (2545)
* A SHORT JOURNEY (2546)

อ้างอิง
-------

1. ↑  ¥₩Rule Nineteen: Short Films Awards (อังกฤษ)
2. ↑  มารู้จัก "ภาพยนตร์สั้น" กันเถอะ จากไทยรัฐ

แหล่งข้อมูลอื่น
---------------

* ชมรมภาพยนตร์สั้นประเทศไทย (ไทย)
* เว็บไซต์ภาพยนตร์สั้น (อังกฤษ)
**ซุนหฺวังโฮ่ว** (จีน: 孫皇后; พินอิน: *Sūn Huánghòu*; 1399–1462) เป็นพระมเหสีของจักรพรรดิเซฺวียนเต๋อแห่งราชวงศ์หมิง ได้รับการเฉลิมพระนามว่า **เซี่ยวกงจางหฺวังโฮ่ว** (孝恭章皇后)

พระชนมชีพ
---------

จักรพรรดินีซุนประสูติในปี ค.ศ. 1399 ในปีที่ 2 ของจักรพรรดิเจี้ยนเหวิน ที่ซู่ผิง (จีนตัวย่อ: 邹平; จีนตัวเต็ม: 鄒平) มณฑลซานตง

ใน ค.ศ. 1417 นางซุนได้เป็นพระชายาคนหนึ่งของรัชทายาทจู จานจี (朱瞻基) ครั้น ค.ศ. 1425 จู จานจี ขึ้นเป็นจักรพรรดิเซฺวียนเต๋อ (宣德) พระชายาซุนจึงได้บรรดาศักดิ์กุ้ยเฟย์ (贵妃) ที่พระมเหสี

ใน ค.ศ. 1417 พระนางให้กำเนิดพระราชโอรสนามว่า จู ฉีเจิ้น (朱祁鎮) ขณะที่พระมเหสีของเซฺวียนเต๋อไร้พระโอรส โอรสของนางจึงได้เป็นรัชทายาท ครั้น ค.ศ. 1428 พระมเหสีซุนกุ้ยเฟย ในฐานะพระชนนีของรัชทายาท ได้เลื่อนเป็นพระอัครมเหสี เรียกว่า ซุนหฺวังโฮ่ว

ใน ค.ศ. 1435 เซฺวียนเต๋อสวรรคต รัชทายาทจู ฉีเจิ้น พระชนม์ 8 ชันษา ขึ้นเป็นจักรพรรดิเจิ้งถ่ง (正統) แต่ซุนหฺวังโฮ่วมิได้สำเร็จราชการแทนโอรส เพราะจางหฺวังโฮ่ว (張皇后) พระมารดาของเซฺวียนเต๋อ ยังมีพระชนม์อยู่ จางหฺวังโฮ่วได้สำเร็จราชการแทนเจิ้งถ่งผู้เป็นหลาน กระทั่งเจิ้งถ่งบรรลุนิติภาวะใน ค.ศ. 1442

อ้างอิง
-------

* Female "Heads of State of China" (2008-02-12).

1. ↑  Lee & Wiles 2014, p. 381. sfn error: no target: CITEREFLeeWiles2014 (help)
2. ↑  Lee & Wiles 2015, p. 381. sfn error: no target: CITEREFLeeWiles2015 (help)
**"ครึ่งหัวใจ"** เป็นซิงเกิลของบิ๊กฟุต สังกัดค่ายเพลงเยส! มิวสิค ในเครืออาร์เอส ประพันธ์เนื้อร้อง-ทำนองโดย รณกร ลัภติ และผู้เรียบเรียงโดย บรรจง ศิลป์สกุลสุข ออกจำหน่ายในวันที่ 4 มิถุนายน พ.ศ. 2558

ในมิวสิกวีดีโอเพลงนี้พูดถึงผู้ชายคนนึงที่มีอาชีพร้องเพลง แต่วันนึงเค้าเส้นเสียงอักเสบ จึงไม่สามารถร้องเพลงได้อีกต่อไป และได้มาเจอกับนางเอกที่ยื่นมือเข้ามาช่วยพยุงคอยยืนเคียงข้างให้กำลังใจในวันที่ล้มจนกลายเป็นความรัก ทำให้มีแรงลุกขึ้นมาต่อสู่อีกครั้ง

แต่แล้ววันนึงก็เหมือนมีอุปสรรคเข้ามาซ้ำเติม เมื่อนางเอกป่วยเป็นโรคหัวใจ พระเอกจำเป็นต้องหาเงินรักษา พวกเรา วงบิ๊กฟุต จึงเข้ามาช่วยเหลือด้วยการเล่นดนตรีเปิดหมวก แต่จะสามารถหาเงินช่วยได้หรือไม่นั้น ตอนจบจะแฮปปี้มีความสุขหรือจะเศร้าน้ำตาท่วมจอ

การตอบรับ
---------

เพลง **ครึ่งหัวใจ** ติดอันดับสูงสุดที่ 52 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 24 ตุลาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอรเพลย์ | 52 |
|

อ้างอิง
-------

1. ↑  "เอ็มวีเพลง ครึ่งหัวใจ สุดซึ้ง วง BIG FOOT เปิดหมวก ช่วยพระเอกหาเงินรักษาแฟนโรคหัวใจ". คลังข้อมูลเก่าเก็บจากแหล่งเดิมเมื่อ 2015-06-16. สืบค้นเมื่อ 2016-08-20.
2. ↑  [Mp3-[Chart] EFM 94 เพลงฮิต 94 เพลง วันที่ 24-10-58]
**กอทิกเมทัล** (อังกฤษ: Gothic metal) หรือ **กอทเมทัล** (goth metal) เป็นแนวเพลงผสมระหว่างความหนักหน่วงของเฮฟวีเมทัลกับบรรยากาศความมืดหม่นของกอทิกร็อก แนวเพลงถือกำนิดในช่วงต้นคริสต์ทศวรรษ 1990 ในสหราชอาณาจักร ที่แตกแขนงจากเดทดูม แนวเพลงซึ่งผสมผสานระหว่างเดทเมทัลกับดูมเมทัล เนื้อเพลงมีความมืดหม่นและได้รับแรงบันดาลใจจากบันเทิงคดีแนวกอทิก รวมถึงจากประสบการณ์ส่วนตัว

วงกอทิกเมทัลยุคบุกเบิก เช่น แพระไดส์ลอสต์, มายดายอิงไบรด์ และ แอนาเทมา ทั้งหมดคือวงจากอังกฤษทางเหนือ วงบุกเบิกในช่วงครึ่งแรกของคริสต์ทศวรรษ 1990 เช่น ไทป์โอเนกาทีฟจากสหรัฐ เทียแมตจากสวีเดน และเดอะเกเทอริงจากเนเธอร์แลนด์ ในช่วงกลางคริสต์ทศวรรษ 1990 มูนสเปลล์, เทียร์เตอส์เดสแวมไพรส์, รอตติงไครสต์ และเครเดิลออฟฟิลท์ ได้นำกอทิกเข้าสู่แบล็กเมทัล ในช่วงปลายทศวรรษ มีการพัฒนาแนวเพลงซิมโฟนิกเมทัลขึ้นมา วงอย่างทริสเทเนีย และวิทอินเทมเทชัน ได้ผสมองค์ประกอบกอทิกเทัลกับซิมโฟนิกเมทัลและพาวเวอร์เมทัล

ในศตวรรษที่ 21 กอทิกเมทัลเริ่มเข้าสู่กระแสหลักในยุโรป โดยเฉพาะในฟินแลนด์ ที่มีวงอย่าง เอนต์ไวน์, ฮิม, ลัลละคราย และพอยสันแบล็ก ที่มีเพลงฮิตและอัลบัมติดชาร์ต

อ้างอิง
-------

1. ↑  "Heavy Metal Artists and Heavy Metal Styles". heavymetal.about.com. คลังข้อมูลเก่าเก็บจากแหล่งเดิมเมื่อ 2014-02-19. สืบค้นเมื่อ 2015-07-14.
2. ↑  "Heavy Metal Classifications: A History of Gothic Metal". MetalDescent. คลังข้อมูลเก่าเก็บจากแหล่งเดิมเมื่อ 2015-07-17. สืบค้นเมื่อ 2015-07-14.
สำหรับวัดราษฎร์บำรุงแห่งอื่น ดูที่ วัดราษฎร์บำรุง

**วัดราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี ปัจจุบันมีพระครูวิมลปทุมรส (สมศักดิ์ ชาตวีโร) ดำรงตำแหน่งเจ้าอาวาส

วัดราษฎร์บำรุงสร้างเมื่อวันที่ 6 มีนาคม พ.ศ. 2471 โดยมีนายบุญ คล้ายสิงห์ เป็นผู้ริเริ่มดำเนินการสร้างวัด ในที่ดินของคุณหญิงปทุม วินิจฉัย เนื้อที่ 5 ไร่ ต่อมา นายสมใจ คล้ายสิงห์ บริจาคที่ดินเพิ่มเติมประมาณ 3 ไร่เศษ ชาวบ้านนิยมเรียกว่า **วัดไก่หอบ** วัดได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510

วัดมีสิ่งศักดิ์สิทธิ์ที่ชาวบ้านเคารพนับถือ คือ พระมหาจักรพรรดิ์ซึ่งเป็นรูปปั้นองค์ใหญ่ที่ประดิษฐานหน้าวัด และไอ้ไข่ ทำจากรูปหล่อเหล็กน้ำพี้สูง 1.20 เมตร ประดิษฐาน ณ ศาลาภายในวัด โดยชาวบ้านได้ต่างพากันกราบไหว้ขอพร ขอโชคลาภกับไอ้ไข่โดยส่องเลขเด็ดจากขันน้ำมนต์

อ้างอิง
-------

1. ↑  "วัดราษฎร์บำรุง". ศูนย์ข้อมูลกลางทางวัฒนธรรม.
2. ↑  "แห่ส่องเลขเด็ดขันน้ำมนต์ พิธีบวงสรวง "ไอ้ไข่" วัดไก่หอบแน่น". บ้านเมือง.
3. ↑  "วัดราษฎรบำรุง(วัดไก่หอบ)บวงสรวงไอ้ไข่ประชาชนแห่ร่วมงานหวังเลขเด็ด". คลังข้อมูลเก่าเก็บจากแหล่งเดิมเมื่อ 2021-06-15. สืบค้นเมื่อ 2021-06-15.
โบสถ์ประตูพระตรีเอกภาพ ภายในอารามกือแยวอ-แปแชร์สกาลาวรา เคียฟ
**บารอกแบบยูเครน** (ยูเครน: Украї́нське баро́ко), **บารอกแบบคอสแซ็ก** (Коза́цьке баро́ко) หรือ **บารอกแบบมาแซปา** (Баро́ко мазе́пинське) เป็นรูปแบบทางสถาปัตยกรรมรูปแบบหนึ่งที่ปรากฏทั่วไปในดินแดนยูเครนในศตวรรษที่ 17–18 มีลักษณะซึ่งผสมผสานธรรมเนียมสถาปัตยกรรมแบบพื้นถิ่นกับสถาปัตยกรรมบารอกจากยุโรปตะวันตก

ประวัติศาสตร์
-------------

เนื่องด้วยอิทธิพลจากยุโรปตะวันตกในระหว่างศตวรรษที่ 16 ตอนปลาย พื้นที่ที่เป็นดินแดนของยูเครนในปัจจุบันได้รับอิทธิพลของศิลปะและสถาปัตยกรรมแบบบารอกในรูปแบบใช้งานนอกศาสนา (secularised) ซึ่งยังไม่เคยปรากฏมาก่อนในรัฐซาร์แห่งมัสโกวี แซร์ฮีย์ ปลอคีย์ นักประวัติศาสตร์ชาวยูเครน ระบุว่า เปตรู มอวีเลอ สังฆราชมหานครแห่งเคียฟระหว่างปี 1633 ถึง 1647 มีส่วนสำคัญอย่างมากต่อการพัฒนาบารอกแบบยูเครน ซึ่งเป็นส่วนหนึ่งของความพยายามปฏิรูปคริสต์จักรออร์ทอดอกซ์ยูเครน และปรับเปลี่ยนคริสต์จักรให้ตอบรับกับขบวนการรีฟอร์มและแนวคิดต่อต้านรีฟอร์ม

ลักษณะ
------

บารอกแบบยูเครนมีความพิเศษจากบารอกแบบยุโรปตะวันตกด้วยลักษณะการประดับประดาที่มีไม่มากเท่าและรูปแบบที่เรียบง่ายกว่า หรืออาจกล่าวได้ว่ามีความคอนสตรักทีฟมากขึ้น สิ่งปลูกสร้างบารอกแบบยูเครนจำนวนมากได้รับการอนุรักษ์ เช่น อารามแปร์แชร์สก์ลาวรา และ อารามวีดือบีชี ในเคียฟ นักประวัติศาสตร์ อันดรู วิลสัน ระบุให้โบสถ์นักบุญทั้งปวง (All Saints' Church), อาสนวิหารพระแม่รับเกียรติยกขึ้นสวรรค์ (Cathedral of the Assumption) และประตูพระตรีเอกภาพ (Trinity Gate) ภายในแปร์แชร์สก์ลาวราในเคียฟให้เป็นตัวอยาางที่ดีของสถาปัตยกรรมนี้ เช่นเดียวกับ อารามโดมทองในเคียฟ และ โบสถ์นักบุญคาเธอรินในแชร์นีฮิว

ส่วนตัวอย่างสำคัญของจิตรกรรมบารอกในยูเครนสามารถพบได้ที่โบสถ์พระตรีเอกานุภาพ ในแปร์แชสก์ลาวรา นอกจากนี้นับตั้งแต่ศตวรรษที่ 17 เรื่อยมายังมีการเติบโตของวรรณกรรมยาโรกในยูเครนซึ่งต่อมามีส่วนในการสร้างพื้นฐานต่อวรรณกรรมโลกวิสัยในรัสเซีย

อ้างอิง
-------

1. ↑  Wilson, Andrew (2015). *The Ukrainians: Unexpected Nation* (ภาษาEnglish) (4th ed.). New Haven and London: Yale University Press. p. 119. ISBN 978-0-300-21725-4.`{{cite book}}`: CS1 maint: unrecognized language (ลิงก์)
2. ↑  Plokhy, Serhii (2015). *The Gates of Europe*. New York: Basic Books. p. 115. ISBN 978-0-465-07394-8.
3. ↑  Wilson, Andrew (2015). *The Ukrainians: Unexpected Nation* (ภาษาEnglish) (4th ed.). New Haven and London: Yale University Press. p. 142. ISBN 978-0-300-21725-4.`{{cite book}}`: CS1 maint: unrecognized language (ลิงก์)
4. ↑  Plokhy, Serhii (2015). *The Gates of Europe*. New York: Basic Books. p. 125. ISBN 978-0-465-07394-8.
แผนที่แม่น้ำเฌลัม
**แม่น้ำเฌลัม** (อังกฤษ: Jhelum River, Jehlam River; ปัญจาบ: ਜੇਹਲਮ) เป็นแม่น้ำสายหลักในประเทศอินเดียและปากีสถาน เป็นหนึ่งในแม่น้ำใหญ่ทั้งห้าสาย (ปัญจนที) ของภูมิภาคปัญจาบและเป็นแม่น้ำสาขาของแม่น้ำสินธุ มีความยาวรวม 725 กิโลเมตร (450 ไมล์) แม่น้ำเฌลัมเป็นแม่น้ำที่อยู่ทางตะวันตกสุดของภูมิภาคปัญจาบ มีต้นน้ำอยู่ที่บ่อน้ำพุเวรีนาค ตีนเขาปีร์ปัญชัล (Pir Panjal) ทางตะวันตกเฉียงใต้ของรัฐชัมมูและกัศมีร์ ไหลผ่านเมืองศรีนครและทะเลสาบวูลาร์ ก่อนจะไหลรวมกับแม่น้ำคุนฮาร์ในหุบเขาคากาน แม่น้ำสายนี้ไหลเข้าแคว้นปัญจาบในปากีสถานที่เขตเฌลัมและไหลผ่านที่ราบปัญจาบไปรวมกับแม่น้ำจนาพที่เขตฌังค์ (Jhang)

ชื่อสันสกฤตของแม่น้ำเฌลัมคือ "วิตัสตา" (Vitasta) ซึ่งตามตำนานเป็นพระนามที่พระศิวะประทานให้พระปารวตีหลังลงมาจุติเป็นแม่น้ำเพื่อปัดเป่าสิ่งชั่วร้ายตามคำร้องขอของฤๅษีกัศยป ชื่อนี้ยังปรากฏในคัมภีร์ฤคเวทหลายครั้ง ในภาษากรีกโบราณเรียกแม่น้ำสายนี้ว่า "ฮือดัสเปส" หรือ "ไฮแดสพีส" (Hydaspes) โดยในเทพปกรณัมกรีกกล่าวว่า ไฮแดสพีสเป็นบุตรของธอมัส เทพเจ้าแห่งท้องทะเลกับอิเล็กตรา หนึ่งในกลุ่มไพลยาดีส มีพี่น้องคือไอริสและฮาร์พี

แม่น้ำเฌลัมเป็นหนึ่งในจุดยุทธศาสตร์ที่สำคัญในประวัติศาสตร์ ในปีที่ 326 ก่อนคริสต์ศักราช พระเจ้าอเล็กซานเดอร์มหาราชและกองทัพข้ามแม่น้ำแห่งนี้เพื่อทำศึกกับพระเจ้าโปรสในยุทธการที่ไฮดาสเปส (Battle of the Hydaspes) ในปี ค.ศ. 1960 ได้มีการตกลงทำสนธิสัญญาแม่น้ำสินธุ ซึ่งเป็นความร่วมมือทางทรัพยากรน้ำของอินเดียกับปากีสถาน ต่อมาในปี ค.ศ. 1967 ปากีสถานได้สร้างเขื่อนมังคลา (Mangla Dam) ซึ่งเป็นเขื่อนที่ใหญ่เป็นอันดับที่ 7 ของโลกเพื่อใช้ประโยชน์จากแม่น้ำแห่งนี้

อ้างอิง
-------

1. ↑  Jhelum River -- Encyclopedia Britannica. Retrieved on 2013-10-04.
2. ↑  Jhelum, river, India and Pakistan - Infoplease
3. ↑  The Nilamata Purana English Translation by Dr. Ved Kumari verses 247-261
4. ↑  Encyclopaedia of India, Pakistan and Bangladesh by Om Gupta
5. ↑  Battle of Hydaspes (Article) - Ancient History Encyclopedia
6. ↑  "The Indus Water Treaty - transboundarywaters". คลังข้อมูลเก่าเก็บจากแหล่งเดิมเมื่อ 2015-10-16. สืบค้นเมื่อ 2015-11-04.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ แม่น้ำเฌลัม
* Livius.org pictures of the Hydaspes เก็บถาวร 2018-12-26 ที่ เวย์แบ็กแมชชีน

พิกัดภูมิศาสตร์: 31°12′N 72°08′E﻿ / ﻿31.200°N 72.133°E﻿ / 31.200; 72.133

| * ด
* ค
* ก
แม่น้ำแห่งปัญจาบ |
| --- |
| 
* สินธุ
	+ เฌลัม
	+ จนาพ
	+ ราวี
	+ บีอาส
	+ สตลุช

 |  |
***บิสโก้ นรชนคนโคตรเห็ด*** (ญี่ปุ่น: 錆喰いビスコ; โรมาจิ: *Sabikui Bisuko*) เป็นซีรีส์ไลต์โนเวลญี่ปุ่น เขียนโดยชินจิ โคบูคูโบะ และวาดภาพประกอบโดยเค อากากิชิ ร่วมด้วย mocha ที่รับผิดชอบการออกแบบฉาก ตีพิมพ์โดยสำนักพิมพ์ ASCII Media Works ตั้งแต่เดือนมีนาคม พ.ศ. 2561 โดยเป็นหนังสือในเครือเด็งเงกิบุงโกะ ปัจจุบันวางจำหน่ายถึงเล่มที่ 8 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นมังงะ วาดภาพโดยยูซูเกะ ทากาฮาชิ เผยแพร่ออนไลน์ระหว่างเดือนเมษายน พ.ศ. 2562 ถึงมีนาคม พ.ศ. 2564 ทางนิตยสารมังงะออนไลน์ *Manga UP!* ของบริษัทสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม (*ทังโกบง*) 4 เล่ม ภาคสองของมังงะวาดภาพโดยโซ นัคตสึกิจะเริ่มเผยแพร่ทางนิตยสารเดียวกันในเดือนธันวาคม พ.ศ. 2564 มังงะภาคแรกมีลิขสิทธิ์ในประเทศไทยโดยสำนักพิมพ์เซนชูในชื่อเรื่องภาษาไทยว่า ***บิสโก เซียนเห็ดแดนเถื่อน*** ได้รับการดัดแปลงเป็นซีรีส์อนิเมะโทรทัศน์สร้างโดยสตูดิโอ OZ ออกอากาศตั้งแต่เดือนมกราคมถึงมีนาคม พ.ศ. 2565

ตัวละคร
-------

อาคาโบชิ บิสโก้ (赤星 ビスコ, *Akaboshi Bisuko*)
ให้เสียงโดย: เรียวตะ ซูซูกิ (ญี่ปุ่น); ภัทรวุฒิ สมุทรนาวี (ไทย)
เนโกะยานางิ มิโล่ (猫柳 ミロ, *Nekoyanagi Miro*)
ให้เสียงโดย: นัตสึกิ ฮานาเอะ (ญี่ปุ่น); ภาคิน ตลับเพชร (ไทย)
เนโกะยานางิ พาว (猫柳 パウー, *Nekoyanagi Paū*)
ให้เสียงโดย: เรนะ คงโด
โอจากามะ จิโรรุ (大茶釜 チロル, *Ōchagama Chiroru*)
ให้เสียงโดย: มิยุ โทมิตะ
จาบี้ (ジャビ, *Jabi*)
ให้เสียงโดย: ชิโร ไซโต
คุโรคาวะ (黒革, *Kurokawa*)
ให้เสียงโดย: เค็นจิโร ซึดะ

อ้างอิง
-------

1. 1 2 3 4 5 6  Loo, Egan (March 6, 2021). "Sabikui Bisco Post-Apocalyptic Adventure Light Novels Get TV Anime". *Anime News Network*. สืบค้นเมื่อ March 6, 2021.
2. 1 2  Loo, Egan (October 15, 2021). "Post-Apocalyptic TV Anime Sabikui Bisco Reveals 1st Video, More Cast, January 2022 Debut (Updated)". *Anime News Network*. สืบค้นเมื่อ October 15, 2021.

แหล่งข้อมูลอื่น
---------------

* เว็บไซต์ทางการของไลต์โนเวล (ญี่ปุ่น)
* เว็บไซต์ทางการของอนิเมะ (ญี่ปุ่น)
* *บิสโก้ นรชนคนโคตรเห็ด* (นิยาย) ที่เครือข่ายข่าวอนิเมะ
**คลองขุดยี่สาร** หรือ **คลองหลวง** เป็นคลองในจังหวัดสมุทรสงครามไหลเข้าคลองบางตะบูนซึ่งไหลลงอ่าวไทยที่จังหวัดเพชรบุรี คลองมีความกว้าง 20 เมตร ยาว 3 กิโลเมตร ลึก 5 เมตร

พระบาทสมเด็จพระจอมเกล้าเจ้าอยู่หัวพระราชทานเงินร่วมกับสมเด็จเจ้าพระยาบรมมหาศรีสุริยวงศ์ (ช่วง บุนนาค) เมื่อครั้งเป็นสมุหพระกลาโหม ขุดคลองขุดยี่สารเมื่อเดือนพฤษภาคม พ.ศ. 2411 แต่ข้อมูลจากชาวบ้านระบุว่า หลวงพ่อร้ายเจ้าอาวาสวัดเขายี่สารในอดีตเป็นผู้นำชาวบ้านร่วมขุด โดยใช้วิธีให้ควายย่ำจนเป็นร่องน้ำ และเมื่อสมเด็จกรมพระยาดำรงราชานุภาพเสด็จผ่านก็กล่าวว่าคลองขุดยี่สารนี้พระขุดคลองลัดจากยี่สารไปออกบางตะบูน

บริเวณคลองขุดยี่สารเป็นที่ตั้งของหมู่บ้านยี่สาร ลำคลองบริเวณนี้ได้รับอิทธิพลจากน้ำทะเลกระแสน้ำขึ้นลงวันละ 2 ครั้ง และเป็นคลองน้ำกร่อย พื้นที่โดยรอบหมู่บ้านเป็นป่าชายเลนซึ่งมีพรรณไม้น้ำกร่อยขึ้นหนาแน่น จากหลักฐานทางโบราณคดี ชุมชนยี่สารมีการอยู่อาศัยของผู้คนโดยตลอดตั้งแต่เมื่อราวพุทธศตวรรษที่ 19 จนถึงปัจจุบัน โดยไม่ขาดตอนหรือมีการทิ้งร้างแต่อย่างใด รูปแบบชีวิตแทบไม่มีการเปลี่ยนแปลงไปมากนัก

อ้างอิง
-------

1. ↑  "แม่น้ำลำคลองในจังหวัดสมุทรสงคราม". กรมเจ้าท่า. คลังข้อมูลเก่าเก็บจากแหล่งเดิมเมื่อ 2023-04-23. สืบค้นเมื่อ 2023-04-23.
2. ↑  จารุเชฏฐ์ เรืองสุวรรณ. "การประเมินคุณภาพการจัดการการท่องเที่ยวชุมชนยี่สาร อําเภออัมพวา จังหวัดสมุทรสงคราม" (PDF). มหาวิทยาลัยเกษตรศาสตร์.
3. ↑  วลัยลักษณ์ ทรงศิริ. "ยี่สาร : ย่านตลาดกลางป่าชายเลน".
4. ↑  วลัยลักษณ์ ทรงศิริ. "ความสำคัญของตำนานคุณปู่ศรีราชา: ความสืบเนื่องและการเปลี่ยนแปลงที่มีต่อชุมชนยี่สาร". มูลนิธิเล็ก-ประไพ วิริยะพันธุ์.
**วัดครุฑ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญ ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 18 ไร่ 2 ตารางวา ปัจจุบันมีพระครูปริยัติศีลการ (ธงชัย จิรสีโล) เป็นเจ้าอาวาสวัดครุฑ

วัดครุฑสร้างขึ้นเมื่อใดไม่ปรากฏ แต่พบหลักฐานในจดหมายเหตุของราชทูตพระเจ้าหลุยส์ที่ 14 แห่งฝรั่งเศสที่นำราชสาส์นมาถวายสมเด็จพระนารายณ์มหาราช ปี พ.ศ. 2216 และได้เยี่ยมชาวฝรั่งเศสที่เมืองธนบุรี พบว่ามีระบุถึงวัดนวลนรดิศวรวิหาร วัดครุฑ วัดเงิน (วัดรัชฎาธิษฐาน) และวัดทอง (วัดกาญจนสิงหาสน์วรวิหาร) วัดสร้างขึ้นใน พ.ศ. 2207 ได้รับพระราชทานวิสุงคามสีมาใน พ.ศ. 2210 และกรมพระราชวังบวรสถานมงคลทรงบูรณปฏิสังขรณ์เมื่อ พ.ศ. 2325 โดยมีสมเด็จพระพนรัตน์ วัดพระเชตุพนร่วมบูรณปฏิสังขรณ์ วัดครุฑได้รับการบูรณะให้รุ่งเรืองตั้งแต่ พ.ศ. 2512 เป็นต้นมา แต่เดิมมีการพิจารณายุบวัดครุฑเข้ากับวัดชิโนรสารามวรวิหาร แต่พระเทพเมธีเจ้าคณะจังหวัดธนบุรีในขณะนั้นได้พิจารณาไม่ยุบรวม และได้แต่งตั้งเจ้าอาวาสวัดครุฑตั้งแต่วันที่ 14 มกราคม พ.ศ. 2513

อาคารเสนาสนะในวัด ได้แก่ พระอุโบสถกว้าง 8.25 เมตร ยาว 29.45 เมตร สร้างด้วยอิฐฉาบปูน วิหารกว้าง 5.70 เมตร ยาว 11.20 เมตร ศาลาการเปรียญกว้าง 8 เมตร ยาว 16 เมตร กุฏิสงฆ์ 5 หลัง หอระฆังสร้างด้วยไม้กว้าง 2 เมตร สูง 6.80 เมตร

อ้างอิง
-------

1. ↑  "'วัดครุฑ'จัดพิธีพุทธาภิเษกเหรียญพญาครุฑมหายันต์". *แนวหน้า*.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-09-25.
3. ↑  กรมการศาสนา.(2525). *ประวัติวัดทั่วราชอาณาจักร เล่ม 2*. กระทรวงศึกษาธิการ

วิกิมีเดียคอมมอนส์มีสื่อที่เกี่ยวข้องกับ **วัดครุฑ**
***เรื่องเล่าผีญี่ปุ่น*** (ญี่ปุ่น: 闇芝居; โรมาจิ: *Yami Shibai*) เป็นซีรีส์อนิเมะญี่ปุ่น ฤดูกาลแรกกำกับโดยโทโมยะ ทากาชิมะ เขียนบทโดยฮิโรมุ คูมาโมโตะ และผลิตโดยสตูดิโอ ILCA แต่ละตอนของอนิเมะสร้างโดยการเลียนแบบการเล่าเรื่องแบบคามิชิไบ (ละครกระดาษ) ซีรีส์อนิเมะเป็นการรวมเรื่องสั้นที่แต่ละตอนมีความยาวเพียงไม่กี่นาที แต่ละตอนเป็นเรื่องราวที่แตกต่างกันที่อิงจากตำนานและตำนานเมืองของญี่ปุ่น

เรื่องย่อ
---------

ทุก ๆ สัปดาห์เวลา 5 ทุ่ม จะมีชายชราสวมหน้ากากสีเหลือง (นักเล่าเรื่องคามิชิไบ) ปรากฏตัวขึ้นในสนามเด็กเล่นและเล่าเรื่องผีที่อิงจากตำนานและตำนานเมืองของญี่ปุ่น ชายชราเล่าเรื่องโดยใช้ละครกระดาษหรือคามิชิไบ (ญี่ปุ่น: 紙芝居; โรมาจิ: *kamishibai*)​ ที่วางอยู่บนที่นั่งรถจักรยาน และจะเล่าเรื่องใหม่ ๆ ในทุก ๆ สัปดาห์

การผลิต
-------

ซีรีส์อนิเมะสร้างโดยเลียนแบบการเล่าเรื่องด้วยละครกระดาษหรือคามิชิไบ
ฤดูกาลแรกผลิตโดยสตูดิโอ ILCA และกำกับโดยโทโมยะ ทากาชิมะ เขียนบทโดยฮิโรมุ คูมาโมโตะ และให้เสียงบรรยายโดยคันจิ สึดะ ซีรีส์อนิเมะสร้างโดยเลียนแบบวิธีการเล่าเรื่องตามแบบศิลปะการเล่าเรื่องด้วยละครกระดาษของญี่ปุ่นหรือคามิชิไบ

ฤดูกาลที่สองกำกับโดยทากาชิ ชิมิซุ และโนโบรุ อิงุจิ เขียนบทโดยโชอิจิโร มาซูโมโตะ

การออกอากาศ
-----------

ฤดูกาลแรกออกอากาศทางช่อง TV Tokyo ตั้งแต่วันที่ 14 กรกฎาคมถึง 29 กันยายน พ.ศ. 2556 ทั้งหมด 13 ตอน

ฤดูกาลที่สองออกอากาศตั้งแต่วันที่ 6 กรกฎาคมถึง 28 กันยายน พ.ศ. 2557 ทั้งหมด 13 ตอน

ฤดูกาลที่สามออกอากาศตั้งแต่วันที่ 10 มกราคมถึง 3 เมษายน พ.ศ. 2559 ทั้งหมด 13 ตอน

ฤดูกาลที่สี่ออกอากาศตั้งแต่วันที่ 16 มกราคมถึง 26 มีนาคม พ.ศ. 2560 ทั้งหมด 13 ตอน

ฤดูกาลที่ห้าออกอากาศตั้งแต่วันที่ 3 กรกฎาคมถึง 2 ตุลาคม พ.ศ. 2560 ทั้งหมด 13 ตอน

ฤดูกาลที่หกออกอากาศตั้งแต่วันที่ 7 กรกฎาคมถึง 29 กันยายน พ.ศ. 2561 ทั้งหมด 13 ตอน

ฤดูกาลที่เจ็ดออกอากาศตั้งแต่วันที่ 7 กรกฎาคมถึง 29 กันยายน พ.ศ. 2562 ทั้งหมด 13 ตอน 

ฤดูกาลที่แปดออกอากาศตั้งแต่วันที่ 10 มกราคมถึง 4 เมษายน พ.ศ. 2564 ทั้งหมด 13 ตอน 

ฤดูกาลที่เก้าออกอากาศเริ่มตั้งแต่วันที่ 11 กรกฎาคม พ.ศ. 2564

อ้างอิง
-------

1. ↑  闇芝居｜スタッフ・キャスト (ภาษาญี่ปุ่น). TV Tokyo. สืบค้นเมื่อ March 3, 2014.
2. ↑  "Grudge & Zaborgar Directors Make 2nd Yamishibai Anime Season". Anime News Network. February 4, 2014. สืบค้นเมื่อ February 7, 2014.
3. ↑  "Yami Shibai Horror TV Anime Shorts to Premiere in July". Anime News Network. July 4, 2013. สืบค้นเมื่อ July 27, 2013.
4. ↑  都市伝説アニメ「闇芝居」　テレビ東京で4月より再始動　新エピソードに清水崇、井口昇、増本庄一郎ら (ภาษาญี่ปุ่น). animeanime.jp. March 3, 2014. สืบค้นเมื่อ March 4, 2014.
5. ↑  "3rd yamishibai horror anime season 2nd ad streamed". Anime News Network. December 21, 2015. สืบค้นเมื่อ December 21, 2015.
6. ↑  "Yamishibai: Japanese Ghost Stories Anime Gets 4th Season in January". Anime News Network. December 3, 2016. สืบค้นเมื่อ December 3, 2016.
7. ↑  "Yamishibai: Japanese Ghost Stories Anime Gets 5th Season in July". *Anime News Network*. June 12, 2017. สืบค้นเมื่อ June 12, 2017.
8. ↑  "Sentai Filmworks ACEN 2019 Industry Panel Recap". *Sentai Filmworks*. สืบค้นเมื่อ 2019-05-19.

แหล่งข้อมูลอื่น
---------------

* เว็บไซต์ทางการ (ญี่ปุ่น)
**วัดคลองสอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี มีที่ดินตั้งวัดเนื้อที่ 8 ไร่ 2 งาน 20 ตารางวา

วัดคลองสองเดิมได้ตั้งเป็นสำนักสงฆ์ชื่อว่า **สำนักสงฆ์สังข์อ่ำ** โดยมี คุณโยมทิม และโยมหนู สังข์อ่ำ เป็นผู้ริเริ่มก่อตั้งสำนักสงฆ์ ต่อมาตระกูลของฟ้าคารณได้ถวายที่ดินเป็นที่ตั้งวัดคลองสองจำนวนเนื้อที่ดินนั้น 6 ไร่ และทางวัดคลองสองได้บอกบุญแก่ชุมชนชาวคลองสองและญาติโยมผู้มีจิตศรัทธาได้ซื้อที่ดินเข้าวัดอีกเป็นจำนวน 2 ไร่ 2 งาน 20 ตารางวา ได้รับอนุญาตตั้งวัดเมื่อวันที่ 18 มีนาคม พ.ศ. 2519 ชื่อว่า "วัดคลองสอง" ได้รับพระราชทานวิสุงคามสีมาเมื่อวันที่ 29 เมษายน พ.ศ. 2531 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557 และมีการศึกษาเรียนนักธรรมตลอดพรรษา

เสนาสนะภายในวัด ได้แก่ ศาลาการเปรียญ 1 หลัง กุฏิสงฆ์จำนวน 6 หลัง ศาลาบำเพ็ญกุศล 1 หลัง และ ฌาปนสถาน (เมรุ) 1 หลัง

รายนามเจ้าอาวาส
---------------

* พระอธิการปัญญา สิริภทฺโท แต่งตั้งเมื่อ พ.ศ. 2519–2542
* พระครูธรรมธรบุญมา ฐิตวฑฺฒโน แต่งตั้งเมื่อ พ.ศ 2543
* พระครูโสภณปทุมาภรณ์ (รม ธมฺมรตโน)

อ้างอิง
-------

1. ↑  "วัดคลองสอง". พระสังฆาธิการ.
2. ↑  "ประวัติวัดคลองสอง".
***เก็ตเตอร์โรบอตอาร์ก*** หรือ ***เก็ตเตอร์โรโบอาร์ก*** (ญี่ปุ่น: ゲッターロボ アーク; โรมาจิ: *Gettā Robo Āku*; ทับศัพท์: คำหลังอออกเสียงได้อีกอย่างว่า "Āḥ" จากภาษาสันสกฤตในชื่อเรื่อง) เป็นซีรีส์มังงะญี่ปุ่นสร้างโดยโก นาไงและเค็น อิชิกาวะ และวาดภาพโดยอิชิกาวะ ตีพิมพ์ครั้งแรกในนิตยสาร *Super Robot Magazine* ของสำนักพิมพ์ฟูตาบาชะตั้งแต่วันที่ 19 กรกฎาคม พ.ศ. 2544 ถึง 19 กันยายน พ.ศ. 2556 รวบรวมเป็นหนังสือการ์ตูนรวมเล่ม (*ทังโกบง*) 3 เล่มขณะยังไม่จบสมบูรณ์เนื่องจากการเสียชีวิตของอิชิกาวะ เรื่องราวของ*เก็ตเตอร์โรบอตอาร์ก*เกิดขึ้น 10 ปีให้หลังจากชินเก็ตเตอร์โรบอตและเก็ตเตอร์โรบอตโก เรื่องราวเกี่ยวกับทีมเก็ตเตอร์ใหม่นำโดยฮายาโตะเพื่อหยุดยั้งการรุกรานของ Dinosaur Empire และ Andromeda Flow Country โดยใช้หุ่นรบใหม่ชื่อเก็ตเตอร์โรบอตอาร์ก ได้รับการดัดแปลงเป็นซีรีส์อนิเมะโทรทัศน์โดยสตูดิโอ Bee Media และ Studio A-Cat ออกอากาศตั้งแต่วันที่ 4 กรกฎาคมถึง 26 กันยายน พ.ศ. 2564

ตัวละคร
-------

### Saotome Labs

Takuma Nagare (流拓馬, *Nagare Takuma*)
ให้เสียงโดย: Yuma Uchida
Sho Kamui (カムイ・ショウ, *Kamui Shō*)
ให้เสียงโดย: Arihiro Mukaino
Baku Yamagishi (山岸獏, *Yamagishi Baku*)
ให้เสียงโดย: Kazuhiro Sunseki
Hayato Jin (神隼人, *Jin Hayato*)
ให้เสียงโดย: Naoya Uchida
Professor Shikishima (敷島博士, *Shikishima Hakase*)
ให้เสียงโดย: Yōhei Tadano
Captain Iga Toshi (伊賀利隊長, *Iga Toshi Taichō*)
ให้เสียงโดย: Mitsuo Iwata
Ichi Hoshi (星一尉, *Hoshi Ichii*)
ให้เสียงโดย: N/A
Ryoma Nagare (流竜馬役, *Nagare Ryōma*)
ให้เสียงโดย: Hideo Ishikawa
Benkei Kuruma (車弁慶, *Kuruma Benkei*)
ให้เสียงโดย: Kiyoyuki Yanada
Professor Saotome (早乙女博士, *Saotome Hakase*)
ให้เสียงโดย: Takayuki Sugō
### Dinosaur Empire

Emperor Gore the 3rd (皇帝ゴール三世, *Kōtei Gōru San-sei*)
ให้เสียงโดย: N/A
Professor Han (ハン博士, *Han Hakase*)
ให้เสียงโดย: Kenichi Ogata
General Bat (バット将軍, *Batto Shōgun*)
ให้เสียงโดย: N/A
Zor (ゾル, *Zoru*)
ให้เสียงโดย: N/A
### Andromeda Flow Country

Zhuge Liang (諸葛孔明 (コーメイ), *Shokatsu Kōmei*)
ให้เสียงโดย: Takaya Hashi
Queen Meldousa (大女王メルドウサ, *Daijoō Merudousa*)
ให้เสียงโดย: Romi Park
Carter McDonald (カーター・マクドナル, *Kātā Makudonaru*)
ให้เสียงโดย: Fumihiko Tachiki
### Getter Corps

Musashi Tomoe (巴武蔵, *Tomoe Musashi*)
ให้เสียงโดย: N/A
### ตัวละครอื่น ๆ

Ryō Nagare (流りょう, *Nagare Ryō*)
ให้เสียงโดย: Sumi Shimamoto
Messiah Tyr (メシア・タイール, *Meshia Taīru*)
ให้เสียงโดย: Nozomu Sasaki

หมายเหตุ
--------

1. ↑  มังงะฉบับภาษาไทยลิขสิทธิ์ของสำนักพิมพ์สยามอินเตอร์คอมิกส์เขียนชื่อเรื่องด้วยอักษรโรมันว่า GETTER ROBOT ARC

อ้างอิง
-------

1. 1 2 3 4  Hodgkins, Crystalyn (April 9, 2021). "Getter Robo Arc Anime's 2nd Video Announces Cast, More Staff, July Debut". *Anime News Network*. สืบค้นเมื่อ April 9, 2021.
2. 1 2 3 4 5 6 7 8 9 10 11  Pineda, Rafael Antonio (June 25, 2021). "Getter Robo Arc Anime Reveals 11 New Cast Members". *Anime News Network*. สืบค้นเมื่อ June 25, 2021.

แหล่งข้อมูลอื่น
---------------

* เว็บไซต์ทางการ(ญี่ปุ่น)
* *Getter Robo Arc* (มังงะ) ที่เครือข่ายข่าวอนิเมะ
อาสนมหาวิหารมหานครแม่พระบังเกิด (อาสนวิหารมิลาน)
**อาสนวิหารมิลาน** (อิตาลี: *Duomo di Milano*) หรือชื่อเต็มคือ **อาสนมหาวิหารมหานครแม่พระบังเกิด** (อิตาลี: *Basilica cattedrale metropolitana di Santa Maria Nascente*) เป็นโบสถ์โรมันคาทอลิกระดับอาสนวิหารและมหาวิหารรองในนครมิลาน ประเทศอิตาลี สร้างอุทิศแก่การบังเกิดของพระนางมารีย์ และเป็นวิหารประจำตำแหน่งอัครมุขนายกแห่งมิลาน

อาสนวิหารสร้างขึ้นตามบัญชาของอัครมุขนายกอันโตนีโอ ดา ซาลุซโซ สร้างระหว่างค.ศ. 1386 ถึง 1577 วิหารมีความกว้าง 92 เมตร ลึก 158.6 เมตร สูง 108 เมตร สามารถจุคนได้ 40,000 คน ถือเป็นโบสถ์ที่ใหญ่ที่สุดในอิตาลี ใหญ่เป็นอันดับสามของทวีปยุโรป และอันดับห้าของโลก

จิ้วเซ็ปเปอร์ เบอร์ตีนี และ คาร์โล บัซซี ร่วมกันในการสร้างงานศิลปะกระจกที่ตกแต่งบ้านหน้าของโบสถ์มิลาน พร้อมทำงานศิลปะกระจกภายในบางชิ้น ด้วยแสงที่ผ่านผลงานเหล่านี้ โบสถ์ได้รับบรรยากาศที่เฉพาะเจาะจง โดยสีและโทนสีต่าง ๆ ที่ผสมผสานกันเพื่อสร้างประสบการณ์ทางสายตาที่น่าสนใจและดึงดูดใจ

อาสนวิหารมิลานถือเป็นแบบอย่างสถาปัตยกรรมกอทิกที่สำคัญที่สุดในอิตาลี มีการเชิญรูปหล่อทองแดงปิดทองของพระนางมารีย์พรหมจารีไว้ที่ยอดของวิหารในปีค.ศ. 1774 และกลายเป็นหนึ่งในสัญลักษณ์ของมิลาน ส่วนหลังคาของวิหารเปิดให้นักท่องเที่ยวได้ขึ้นไปเยี่ยมชม

อ้างอิง
-------

1. ↑  "The imposing Milan Cathedral - KLM Travel". *klm.com*. KLM. สืบค้นเมื่อ 4 February 2016.
2. ↑  See List of largest church buildings in the world.
3. ↑  Wilson, Sharon (2011). *A perfect trip to Italy in the golden years*. Bloomington, IN: iUniverse Inc. p. 93. ISBN 978-1-4502-8443-1.
ดอกจิกสี่แฉกเหนือประตูทางตะวันตกของแอบบีครอยแลนด์เป็นภาพนูนจากฉากชีวิตของนักบุญกูธแล็ค (Saint Guthlac)
*สังเวยไอแซ็ค* by ฟีลิปโป บรูเนลเลสกี
**ดอกจิกสี่แฉก** (อังกฤษ: quatrefoil) ทางภาษาศาสตร์แปลว่า "สี่ใบ" ที่ใช้ในบริบทต่างๆ ของสิ่งที่มีสี่แฉกหรือสี่กลีบ

ในมุทราศาสตร์
-------------

ในมุทราศาสตร์ "ดอกจิกสี่แฉก" เป็นสัญลักษณ์ของดอกไม้ที่มีสี่กลีบ หรือใบไม้ที่มีสี่แฉก เช่นใบจิกสี่แฉก บางครั้งก็จะเป็นภาพที่มีก้านที่นิยาม ว่า "slipped" แต่ไม่ถือว่าเป็นดอกไม้แต่เรียกว่า "Foil"

ในสถาปัตยกรรมหรือสัญลักษณ์
--------------------------

ในด้านสถาปัตยกรรมหรือสัญลักษณ์ของคริสต์ศาสนา "ดอกจิกสี่แฉก" เป็นทรงที่เกิดจากการวางวงกลมสี่วงคาบกันบางส่วนอย่างสมมาตร ภาพสองภาพแรกข้างล่างเป็นทรงดอกจิกสี่แฉกที่นิยมใช้กัน

* แฉกตื้นแฉกตื้น
* แฉกลึกแฉกลึก
* ผสมสี่เหลี่ยมผสมสี่เหลี่ยม

ดอกจิกสี่แฉกกลายมานิยมใช้กันมากระหว่างสมัยฟื้นฟูกอธิคและในยุคฟื้นฟูศิลปวิทยา และพบโดยทั่วไปในคริสต์สถานจนกระทั่งทุกวันนี้ บริเวณที่พบบ่อยคือการตกแต่งลวดลายบนหน้าต่างโดยเฉพาะในสถาปัตยกรรมกอธิค ที่จะปรากฏบนยอดของโค้งแหลมแบบกอธิค หรือบางครั้งก็บนหน้าต่างประดับกระจกสี

ในทางศิลปะดอกจิกสี่ใช้ในการตกแต่ง ที่ใช้ดอกจิกสี่ของสถาปัตยกรรมผสมกับทรงสี่เหลี่ยมเช่นในภาพข้างบน งานที่ใช้ดอกจิกสี่ที่มีชื่อเสียงที่สุดคืองานแผ่นสัมริดบนประตูด้านใต้ของหอศีลจุ่มซานจิโอวานนิในฟลอเรนซ์ที่สร้างโดยอันเดรีย ปิซาโน และแผ่นสัมริดบนประตูด้านเหนือของหอศีลจุ่มโดยลอเร็นโซ กิเบอร์ติ และโดยแผ่นที่สร้างสำหรับการแข่งขันในการสร้างประตูเดียวกันโดยฟีลิปโป บรูเนลเลสกี

อ้างอิง
-------

* The Artist Blacksmith, Volume 5, Number 4. www.Artist-Blacksmith.org.
* The Artist Blacksmith, Volume 6, Number 1, 2 & 3.
* The Hammers Blow, Volume 6, Number 4.

ดูเพิ่ม
-------

* เครื่องหมายในมุทราศาสตร์
* สัญลักษณ์

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ ดอกจิกสี่แฉก
 วิกิมีเดียคอมมอนส์มีสื่อเกี่ยวกับ ดอกจิกสี่แฉกในมุทราศาสตร์

ระเบียงภาพ
----------

* ระเบียงภาพบนผนังหน้ามหาวิหารอาเมียงที่ใช้ดอกจิกสี่แฉกเป็นกรอบระเบียงภาพบนผนังหน้ามหาวิหารอาเมียงที่ใช้ดอกจิกสี่แฉกเป็นกรอบ
* หนึ่งในชุดทางสู่กางเขนภายในมหาวิหารซอยซองส์หนึ่งในชุดทางสู่กางเขนภายใน  
มหาวิหารซอยซองส์
* จิตรกรรมฝาผนังของนักบุญแคลร์ในกรอบดอกจิกสี่แฉกจิตรกรรมฝาผนังของ  
นักบุญแคลร์  
ในกรอบดอกจิกสี่แฉก
* ดอกจิกสี่แฉกบนตราอาร์มของ ฮอททิงเก็นดอกจิกสี่แฉกบนตราอาร์มของ ฮอททิงเก็น
* ลายดอกจิกสี่แฉกบนตราอาร์มของมอเรพาส์ลายดอกจิกสี่แฉกบน  
ตราอาร์มของมอเรพาส์
**พาขวัญ สหวงษ์** (เกิด 24 ตุลาคม 2556) เป็นนักแสดงหญิงชาวไทย และเป็นลูกสาวของ ปอ ทฤษฎี สหวงษ์ อดีตพระเอกชื่อดังผู้ล่วงลับ

ประวัติ
-------

พาขวัญ สหวงษ์ มีชื่อเล่นว่า มะลิ เกิดเมื่อวันที่ 24 ตุลาคม 2556 เป็นลูกสาวคนเดียวของ ปอ ทฤษฎี สหวงษ์ อดีตพระเอกชื่อดังผู้ล่วงลับกับ โบว์ แวนดา สหวงษ์ อดีตผู้ประกาศข่าวทางช่องทีสปอร์ต และอดีตนักกีฬาเทควันโด

พาขวัญเริ่มเป็นที่รู้จักจากการที่แวนดาอุ้มพาไปเฝ้าทฤษฎีที่ป่วยเป็นโรคไข้เลือดออกที่โรงพยาบาลรามาธิบดี เมื่อวันที่ 13 พฤศจิกายน 2558

ปัจจุบันพาขวัญกำลังศึกษาอยู่ที่ Prep International Kindergarten โดยศุภชัย เจียรวนนท์ นักธุรกิจชื่อดังได้สนับสนุนเรื่องทุนการศึกษาแก่พาขวัญจนกระทั่งจบปริญญาโท

เข้าสู่วงการ
------------

พาขวัญเข้าสู่วงการจากการแสดงโฆษณากระดาษเช็ดหน้าคลีเน็กซ์เมื่อปี 2559 ขณะอายุเพียง 2 ปี ตามมาด้วยโฆษณาสลากออมทรัพย์ทวีสินชุดกล้วยไม้นานาชาติของธนาคารเพื่อการเกษตรและสหกรณ์การเกษตร หรือ ธกส.

ต่อมาในปี 2560 พาขวัญได้มีโอกาสแสดงมิวสิกวิดีโอเพลงจากนี้จนวันสุดท้าย ของวงPREM จากนั้นในปี 2565 พาขวัญได้มีโอกาสแสดงละครเรื่องแรกในชีวิตคือเรื่องฟ้าเพียงดิน ของทางช่องวัน 31 โดยรับบทเป็น ชมพู่ นางเอกในวัยเด็ก ในปี 2567 พาขวัญได้แสดงละครเรื่องสงครามสมรส กับทางช่องวัน 31 เช่นเคยโดยรับบทเป็น ภวิตา หรือ เพลิน

ชีวิตส่วนตัว
------------

พาขวัญชื่นชอบการเต้นเป็นอย่างมากโดยมี ลิซ่า ลลิษา มโนบาล หรือ ลิซ่า แบล็กพิงก์ เป็นไอดอล ซึ่งเธอได้ไปออดิชั่นเพื่อเป็นศิลปินไอดอลเกาหลีกับทางค่ายเอสเอ็มเอ็นเตอร์เทนเมนต์ โดยอยู่ระหว่างรอการประกาศผล

ผลงาน
-----

### ละครโทรทัศน์

| ปี | เรื่อง | ช่อง | รับบท | หมายเหตุ |
| --- | --- | --- | --- | --- |
| 2565 | ฟ้าเพียงดิน | ช่องวัน 31 | ชมพู่ (วัยเด็ก) | รับเชิญ |
| 2567 | สงครามสมรส | ภวิตา (เพลิน) | ละครเต็มตัวเรื่องแรก |
|

อ้างอิง
-------

1. ↑  อาลัย 'ปอ ทฤษฎี' เปิดแง่มุมชีวิต งาน และความรัก
2. ↑  อะเมซิ่ง! เปิดตัว "น้องมะลิ" ลูกสาวแท้ ๆ ของ "ปอ ทฤษฎี" ครั้งแรก!
3. ↑  โบว์ เผย "ศุภชัย เจียรวนนท์" ออกค่าเทอมให้ "น้องมะลิ" จนจบ ป.โท
4. ↑  เผยโฆษณาตัวแรกของ "น้องมะลิ - แม่โบว์" บอกเลยน่ารักเว่อร์
5. ↑  ฮอตต่อเนื่อง! เเม่โบว์ควงน้องมะลิ เล่นโฆษณาเเสนอบอุ่น
6. ↑  'โบว์' จุกอก!! เมื่อ ‘มะลิ’ ร้องไห้คิดถึง ‘พ่อปอ’
7. ↑  'น้องมะลิ' น้ำตาสั่งได้! ประเดิมลงละคร 'ฟ้าเพียงดิน'
8. ↑  ‘แอฟ’ฟาด!ฟ้องชู้‘ชาคริต’ ‘ตรี’ยื่นมือช่วย‘สงครามสมรส’
9. ↑  น้องมะลิ ไม่หมดหวัง ออดิชั่นครั้งแรก ค่ายใหญ่เกาหลี ฝึกให้หนักเหมือนพี่ลิซ่า
**อักขราภิธานศรับท์** คือพจนานุกรมไทย โดยแดน บีช บรัดเลย์ ตีพิมพ์ พ.ศ. 2416 มีศัพท์หลักเป็นภาษาไทย และมีบทนิยามศัพท์เป็นภาษาไทย มีคำในวรรณคดี ศัพท์กฎหมาย ศัพท์พุทธศาสนา ศัพท์แพทย์แผนโบราณ ศัพท์ทางการเมืองและการปกครอง นามเฉพาะต่าง ๆ เช่นชื่อ สถานที่ ต้นไม้ สัตว์ มีสำนวนโวหารของปราชญ์ ยังมีคำด่าที่ใช้กันมาแต่สมัยอยุธยาด้วย เช่น อีแดกแห้ง ให้ความหมายว่า เป็นคำหยาบด่าประจานหญิงเด็ก ๆ ว่า หญิงนั้นมีผัวแต่อายุสิบสองปี ยังแห้งอยู่ ยังไม่มีระดู

หมอบรัดเลย์ร่วมทำพจนานุกรมนี้กับอาจารย์ทัด ซึ่งน่าจะเป็นครูสอนภาษาไทยของหมอบรัดเลย์ และยังได้นายเมืองมาช่วยทำ เริ่มตีพิมพ์เมื่อวันที่ 6 พฤษภาคม พ.ศ. 2404 จนถึง พ.ศ. 2416 รวมเวลาทั้งสิ้น 12 ปี ทำให้หมอบรัดเลย์ไม่เห็นฉบับสมบูรณ์ และได้บุตรชายของท่านดำเนินงานต่อ

พจนานุกรมมีขนาด กว้าง x ยาว = 9" x 11 1/2" หนา 828 หน้า คาดว่ามีคำราว 40,000 คำ แต่ละหน้ามีศัพท์หลักประมาณ 31-39 คำ การเรียงลำดับศัพท์ใช้เกณฑ์ลำดับตัวอักษรไทย ก-ฮ จากนั้นจึงเป็น ฤ ฤๅ ฦ ฦๅ ในแต่ละหมวดอักษร เรียงศัพท์ตามลำดับสระและพยัญชนะท้าย (ตัวสะกด) ตามแบบหนังสือ ประถม ก กา

พจนานุกรม ฉบับราชบัณฑิตยสถาน ได้ใช้พจนานุกรมฉบับนี้เป็นแหล่งอ้างอิงอีกด้วย องค์การค้าคุรุสภายังได้นำมาจัดพิมพ์ใหม่ เมื่อ พ.ศ. 2514 เหมือนต้นฉบับทุกประการ

อ้างอิง
-------

1. ↑  "ความเป็นมาของการวิจัย อักขราภิธานศรับท์". คลังข้อมูลเก่าเก็บจากแหล่งเดิมเมื่อ 2022-03-15. สืบค้นเมื่อ 2018-06-15.
2. ↑  "หมอบรัดเลย์กับพจนานุกรม" *นิตยสารศิลปวัฒนธรรม* ฉบับที่ 9 กรกฎาคม 2547 หน้า 48-49
3. 1 2  อักขราภิธานศรับท์ ของ หมอบรัดเลย์
***จันทรากับไลก้าและนอสเฟราตู*** หรือ ***จันทรากับไลคร่าและเจ้าหญิงแวมไพร์*** หรือ ***ดวงจันทร์กับไลก้ากับเจ้าหญิงดูดเลือด*** (ญี่ปุ่น: 月とライカと吸血姫 (ノスフェラトゥ); โรมาจิ: *Tsuki to Raika to Nosuferatu*; "ดวงจันทร์กับไลก้ากับเจ้าหญิงดูดเลือด") เป็นไลต์โนเวลแนววิทยาศาสตร์จินตนิมิต เขียนโดยเคซูเกะ มากิโนะ และวาดภาพประกอบโดยคาเร ตีพิมพ์เป็นหนังสือในเครือ Gagaga Bunko โดยสำนักพิมพ์โชงากูกังตั้งแต่เดือนธันวาคม พ.ศ. 2559 ถึงเล่มที่ 7 ได้รับการดัดแปลงเป็นมังงะ วาดภาพโดยโซจิโฮงุ เผยแพร่ออนไลน์ในเว็บไซต์ *Comic Days* ของสำนักพิมพ์โคดันชะตั้งแต่เดือนมีนาคม พ.ศ. 2561 และได้รับการรวบรวมตีพิมพ์เป็นหนังสือการ์ตูนรวมเล่ม (*ทังโกบง*) หนึ่งเล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Arvo Animation ออกอากาศตั้งแต่เดือนตุลาคมถึงธันวาคม พ.ศ. 2564

ตัวละคร
-------

Irina Luminesk (イリナ・ルミネスク, *Irina Ruminesuku*)
ให้เสียงโดย: Megumi Hayashibara
Lev Leps (レフ・レプス, *Refu Repusu*)
ให้เสียงโดย: Kōki Uchiyama
Mikahil Yashin (ミハイル・ヤシン, *Mihairu Yashin*)
ให้เสียงโดย: Satoshi Hino
Roza Plevitskaya (ローザ・プレヴィツカヤ, *Rōza Purevuitsukaya*)
ให้เสียงโดย: Mikako Komatsu
Anya Simonyan (アーニャ・シモニャン, *Ānya Shimonyan*)
ให้เสียงโดย: Hina Kino
Slava Koronin (スラヴァ・コローヴィン, *Surava Korōvin*)
ให้เสียงโดย: Takaya Hashi
Lieutenant Victor (ヴィクトール中将, *Vikutōru Chūjō*)
ให้เสียงโดย: Masaki Terasoma
Natalia (ナタリア, *Nataria*)
ให้เสียงโดย: Kikuko Inoue
Fjodor Gergiev (フョードル・ゲルギエフ, *Fyōdoru Gerugiefu*)
ให้เสียงโดย: Kenichi Ogata
Lyudmila Halrova (リュドミラ・ハルロヴァ, *Ryudomira Harurova*)
ให้เสียงโดย: M.A.O
Narrator (ナレーション, *Narēshon*)
ให้เสียงโดย: Hiroki Tōchi

หมายเหตุ
--------

1. ↑  ชื่อเรื่องภาษาไทยของอนิเมะที่ปีลีปีลี
2. ↑  ชื่อเรื่องภาษาไทยของอนิเมะที่อ้ายฉีอี้
3. ↑  ชื่อเรื่องภาษาไทยของอนิเมะที่แอมะซอน ไพรม์วิดีโอ

อ้างอิง
-------

1. 1 2 3 4 5 6  Pineda, Rafael Antonio (March 17, 2021). "Tsuki to Laika to Nosferatu Novels About Vampire Cosmonaut Gets TV Anime". *Anime News Network*. สืบค้นเมื่อ March 17, 2021.
2. 1 2 3 4 5 6  Loo, Egan (July 20, 2021). "Vampire Cosmonaut Anime Tsuki to Laika to Nosferatu Unveils More Cast, Staff, Song Info, October Debut". *Anime News Network*. สืบค้นเมื่อ July 20, 2021.

แหล่งข้อมูลอื่น
---------------

* เว็บไซต์ทางการของอนิเมะ (ญี่ปุ่น)
* อนิเมะ *จันทรากับไลก้าและนอสเฟราตู* ที่ปีลีปีลี
* อนิเมะ *จันทรากับไลก้าและนอสเฟราตู* (*จันทรากับไลคร่าและเจ้าหญิงแวมไพร์*) ที่อ้ายฉีอี้
* อนิเมะ *จันทรากับไลก้าและนอสเฟราตู* (*ดวงจันทร์กับไลก้ากับเจ้าหญิงดูดเลือด*) ที่แอมะซอน ไพรม์วิดีโอ
* อนิเมะ *จันทรากับไลก้าและนอสเฟราตู* ที่อนิวัน-เอเชีย
* *จันทรากับไลก้าและนอสเฟราตู* (นิยาย) ที่เครือข่ายข่าวอนิเมะ
**ปลาปักเป้าจุดดำ** หรือ **ปลาปักเป้าเขียวจุด** หรือรู้จักกันในชื่อ **ปลาฟิชโช่** (อังกฤษ: Green spotted puffer) เป็นปลาปักเป้าชนิดหนึ่ง มีชื่อวิทยาศาสตร์ว่า *Tetraodon nigroviridris* ในวงศ์ปลาปักเป้าฟันสี่ซี่ (Tetraodontidae) มีรูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น พื้นลำตัวเป็นสีเหลืองสด ท้องสีขาว มีจุดกลมสีดำกระจายอยู่ทั่วตัว 

มีขนาดความยาวเต็มที่ 17 เซนติเมตร พบกระจายอยู่ทั่วไปในพื้นที่น้ำกร่อยของภูมิภาคเอเชียตะวันออกเฉียงใต้และเอเชียใต้จนถึงเอเชียตะวันออก ในประเทศไทยพบมากบริเวณป่าชายเลน นิยมอยู่รวมกันเป็นฝูง เป็นปลาชนิดหนึ่งที่สามารถปรับตัวไดทั้งในน้ำเค็ม, น้ำกร่อยและน้ำจืด

มักนิยมถูกจับมาเป็นปลาสวยงาม มีชื่อเรียกในแวดวงปลาสวยงามว่า "ฟิชโช่" นับเป็นชนิดหนึ่งที่ค่อนข้างดุร้าย ชอบไล่กัดครีบปลาจนแหว่งจนเห็นได้ชัดเจน แต่มีความดุร้ายน้อยกว่าปลาปักเป้าชนิดอื่น ๆ แต่ก็ไม่ควรที่จะเลี้ยงรวมกับปลาชนิดอื่นและควรเลี้ยงในนำ้กร่อย

ดูเพิ่ม
-------

* ปลาปักเป้าเขียว

อ้างอิง
-------

1. ↑  สุรศักดิ์ วงศ์กิตติเวชสกุล. *สารานุกรมปลาไทย*. กรุงเทพฯ : บริษัทเอม ซัพพลาย, 2540. 170 หน้า. หน้า 165. ISBN 9748990028

แหล่งข้อมูลอื่น
---------------

* รูปและข้อมูลปลาปักเป้าจุดดำ



วิกิมีเดียคอมมอนส์มีสื่อที่เกี่ยวข้องกับ ***Tetraodon nigroviridis***
***สาวน้อยวัยใส พิชิตชัยในโลกเผด็จการ*** (ญี่ปุ่น: 逆転世界ノ電池少女; โรมาจิ: *Gyakuten Sekai no Denchi Shōjo*) เป็นซีรีส์อนิเมะโทรทัศน์ออริจินัล สร้างโดยสตูดิโอ Lerche เริ่มออกอากาศตั้งแต่เดือนตุลาคมถึงธํนวาคม พ.ศ. 2564 มังงะดัดแปลงวาดโดย Left Hand เผยแพร่ออนไลน์ทางเว็บไซต์มังงะ Comic Newtype ของสำนักพิมพ์คาโดกาวะโชเต็งตั้งแต่เดือนตุลาคมปีเดียวกัน

ตัวละคร
-------

Hosomichi Kudō (久導細道, *Kudō Hosomichi*)
ให้เสียงโดย: Seiichirō Yamashita
Rin Akagi (赤城りん, *Akagi Rin*)
ให้เสียงโดย: Fairouz Ai
Yuki Aoba (蒼葉夕紀, *Aoba Yuki*)
ให้เสียงโดย: Aina Suzuki
Misa Kuroki (黒木ミサ, *Kuroki Misa*)
ให้เสียงโดย: Shiori Izawa
Akatsuki Shinonome (東雲アカツキ, *Shinonome Akatsuki*)
ให้เสียงโดย: Takuma Terashima
Hayate Makami (真神ハヤテ, *Makami Hayate*)
ให้เสียงโดย: Rina Hidaka
Musashi Sashigami (佐斯神ムサシ, *Sashigami Musashi*)
ให้เสียงโดย: Yukiyo Fujii
Yakumo Kamizuru (神水流ヤクモ, *Kamizuru Yakumo*)
ให้เสียงโดย: Shino Shimoji
Balzac Yamada (バルザック山田, *Baruzakku Yamada*)
ให้เสียงโดย: Tomokazu Sugita
Mimi Kagurazaka (神楽坂ミミ, *Kagurazaka Mimi*)
ให้เสียงโดย: Aki Toyosaki
Anjū Munakata (宗方安寿, *Munakata Anjū*)
ให้เสียงโดย: Takamitsu Fukuchi
Ukai (鵜飼)
ให้เสียงโดย: Kenichirō Matsuda
Megane (メガネ)
ให้เสียงโดย: Takahiro Mizushima
Cap (キャップ, *Kyappu*)
ให้เสียงโดย: Shōta Hayama
Pocha (ポチャ)
ให้เสียงโดย: Hayato Kaneko

อ้างอิง
-------

1. ↑  Pineda, Rafael Antonio (September 17, 2021). "Rumble Garanndoll Anime's Video Reveals More Staff, Aina Suzuki's Ending Song, October 11 Debut". *Anime News Network*. สืบค้นเมื่อ September 17, 2021.
2. 1 2 3 4  "Gyakuten Sekai no Denchi Shōjo: Rumble Garanndoll Anime's 1st Video Unveils Cast, Story Intro, October TV Debut". Anime News Network. July 2, 2021. สืบค้นเมื่อ July 2, 2021.
3. 1 2 3 4 5 6 7 8 9 10 11  Pineda, Rafael Antonio (September 10, 2021). "Rumble Garanndoll Anime Reveals 11 Cast Members". *Anime News Network*. สืบค้นเมื่อ September 10, 2021.

แหล่งข้อมูลอื่น
---------------

* เว็บไซต์ทางการของอนิเมะ (ญี่ปุ่น)
* *สาวน้อยวัยใส พิชิตชัยในโลกเผด็จการ* (อนิเมะ) ที่เครือข่ายข่าวอนิเมะ
**อ้วงเซ็งจี้** (จีน: 袁承志; *Yuan Chengzhi*) ยอดฝีมือยุคหลังในประวัติศาสตร์จักรวาลนิยายกิมย้ง (ราชวงศ์เช็ง) และพระเอกจากเรื่องเพ็กฮวยเกี่ยม

ประวัติตัวละคร
--------------

**อ้วงเซ็งจี้ หรือ เหยียนเฉินจือ** เป็นบุตรชายของ อ้วงจุ้ยหวง (en:Yuan Chonghuan หยวนจงฮวน หรือ เหยียนฉงฟั่น แม่ทัพปลายสมัยราชวงศ์เหม็ง มีตัวตนอยู่จริง) ที่ถูกประหารโดยไม่มีความผิดจากจักรพรรดิจุ๊ยเจ็ง (en:Chongzhen Emperor จักรพรรดิจงเสิง จักรพรรดิองค์สุดท้ายแห่งราชวงศ์เหม็ง) อ้วงเซ็งจี้ได้รับการเลี้ยงดูจาก โจ๊วต้งซิ้ว จูอานก๊ก โง้ยเฮา และล้อตั้วกังลูกน้องเก่าของบิดาตั้งแต่ยังเด็ก ต่อมาได้มีโอกาสเรียนวิชาบู๊จาก ม้อนั้งเช็ง ฉายา *โป๊ยชิ่วเซียนอ้วง (เซียนชะนีแปดมือ)* เจ้าสำนักฮั้วซัว (หัวซาน) ทั้งยังได้รับคำชี้แนะจากบึกฮึงเต้าหยิน เจ้าสำนักกระบี่เหล็ก ทำให้มีฝีมือรุดหน้ากว่าคนรุ่นเดียวกันมากนัก ต่อมา *อ้วงเซ็งจี้* ยังมีโอกาสได้ฝึกฝนวิชาจากกิมจั๊วปี๊กกี๊บ (ตำรางูทอง) ของ *กิมจั๊วลั้งกุน (เทพบุตรงูทอง) แหเซาะหงี* บิดาของ อุนแชแช ที่เหลือทิ้งไว้อีกด้วย ช่วงบั้นปลายชีวิตได้ไปตั้งรกรากที่เกาะบอร์เนียว

คำวิจารณ์
---------

หากจะกล่าวว่า *อ้วงเซ็งจี้* เป็นยอดฝีมืออันดับหนึ่งช่วงปลายสมัยในประวัติศาสตร์จักรวาลกิมย้งก็ไม่ผิดมากนัก เพราะยอดฝีมือในเรื่องอุ้ยเสี่ยวป้ออย่าง กุยซินซิ่ว ยังเคยสู้แพ้อ้วงเซ็งจี้มาแล้วถึงสองครั้งสองครา แม้แต่อันดับหนึ่งแห่งฝ่ายอธรรมอย่าง ฮ้อทิซิ่ว ก็ยังพ่ายแพ้ต่ออ้วงเซ็งจี้ด้วยเช่นกัน (ภายหลังเป็นศิษย์อ้วงเซ็งจี้จึงเปลี่ยนมาใช้ชื่อ ฮ้อเท็กซิ่ว) ดังนั้นผู้รู้ในเชิงนิยายกำลังภายในหลายท่าน จึงคิดเห็นตรงกันว่าสมควรจัดให้ *อ้วงเซ็งจี้* เป็นสุดยอดฝีมือยุคหลังในจักรวาลของกิมย้ง 

| * ด
* ค
* ก
จักรวาลของกิมย้ง |
| --- |
| นิยายขนาดยาว | 
* แปดเทพอสูรมังกรฟ้า
* มังกรหยก
* มังกรหยก ภาค 2
* ดาบมังกรหยก
* กระบี่ใจพิสุทธิ์
* กระบี่เย้ยยุทธจักร
* มังกรทลายฟ้า
* เพ็กฮวยเกี่ยม
* อุ้ยเสี่ยวป้อ
* จอมใจจอมยุทธ
* จิ้งจอกภูเขาหิมะ

 |
| เรื่องสั้น | 
* กระบี่นางพญา
* เทพธิดาม้าขาว
* ดาบนกเป็ดน้ำ
* จิ้งจอกอหังการ

 |
| สุดยอดฝีมือที่ปรากฏ | 
* อาแช
* หลวงจีนหอไตร
* ลิ้มเซียวเอ็ง
* เฮ้งเต็งเอี้ยง
* อาวเอี๊ยงฮง
* จิวแป๊ะทง
* เตียซำฮง
* ฟงชิงหยาง
* อู๋หยาจื่อ
* ตังฮึงปุ๊กป้าย
* เซียซิหยี
* เจี๊ยะพั่วเทียน
* จอมยุทธหญิงชุดเหลือง
* โอ้วเจ่กตอ

 |
| ยอดฝีมือไม่ปรากฏ | 
* ต๊กโกวคิ้วป้าย
* อึ้งเซียะ
* โจ้วซือเอี้ย
* เซียวเหยาจื่อ
* ขันทีวังหลวง
* ลิ้มเอี่ยงโต่ว

 |
| ค่ายสำนัก | 
* บู๊ตึ๊ง
* ง้อไบ๊
* ช้วนจินก่า
* เส้าหลิน
* พรรคกระยาจก
* สำนักคุนลุ้น
* สำนักคงท้ง
* สำนักหัวซาน
* นิกายเม้งก่า
* ห้าขุนเขากระบี่
* สุสานโบราณ
* วังคฤธรศักดิ์สิทธิ์
* สราญรมณ์
* พรรคตะวันจันทรา
* พรรคฟ้าดิน
* สำนักดาวดึงส์
* สำนักกระบี่เหล็ก
* สำนักฝ่ามือเหล็ก
* สำนักเบญจพิษ(พรรคห้าพิษ)
* หุบเขาไร้รัก
* ตระกูลต้วน
* ตระกูลมู่
* ตระกูลเหวิน

 |
| สุดยอดวิชา | 
* เคล็ดวิชาเพลงไม้ตีสุนัข
* ดรรชนีกระบี่หกชีพจร
* กระบี่แคว้นเวียด
* คัมภีร์เปลี่ยนเส้นเอ็น
* เก้าเอี้ยง
* สิบเจ็ดฝ่ามือวิญญาณสลาย
* เก้าอิม
* เก้ากระบี่เดียวดาย
* เพลงกระบี่ปราบมาร
* คัมภีร์ทานตะวัน
* ซิ้นเจี่ยวเก็ง
* คัมภีร์งูทอง
* เพลงดาบตระกูลโอ้ว
* สิบแปดฝ่ามือพิชิตมังกร
* เคลื่อนย้ายจักรวาล
* มหาเวทดูดดาว
* พลังคางคก
* ฝ่ามือเหล็กลอยน้ำ
* ดรรชนีเอกสุริยัน
* ดรรชนีศักด์สิทธ์
* เจ็ดหมัดพิการ
* ยันต์เป็นตาย

 |